న్యూఢిల్లీ: ఉత్తరప్రదేశ్లోని సమాజ్వాది పార్టీ రెండు వర్గాలుగా విడిపోయి పార్టీ గుర్తు 'సైకిల్'ను తమకే కేటాయించాలంటూ క్లెయిమ్ చేస్తుండటంతో అటోఇటో తేల్చేందుకు ఎన్నికల సంఘం సిద్ధమైంది. ఈ నెల 13న ములాయం, అఖిలేష్ వర్గాలు తమ ముందు హాజరై వారి వాదనలు వినిపించాలని ఆదేశించింది. ఇరువర్గాల వాదనలు విన్న తర్వాత గుర్తు ఎవరికి కేటాయించాలన్న దానిపై ఈసీ నిర్ణయం తీసుకుటుంది. సమాజ్వాదీ పార్టీలో ఆధిపత్య పోరు కొద్దిరోజులుగా అంతకంతకూ పెరుగుతూ ఈసీకి ఫిర్యాదు చేసేంత వరకూ వెళ్లింది. అయితే గత రెండు రోజుల పరిణామాలను బట్టి చూస్తే ఎన్నికల వరకూ సర్దుకుపోయే ధోరణే ప్రదర్శించేందుకు, అసలే విభేదాలేలేవని కొట్టిపారేసేందుకు రెండు వర్గాలు సమాయత్తమవుతున్న సంకేతాలు కనిపిస్తున్నాయి. మంగళవారం ఉదయం ములాయం సింగ్ యాదవ్ను అఖిలేష్ కలుసుకున్నారు. దీనికి ముందు రోజే అఖిలేష్తో విభేదాలు లేవంటూ ములాయం సింగ్ యాదవ్ ప్రకటించారు. ముఖ్యమంత్రి అభ్యర్థి కూడా అఖిలేషేనని ప్రకటించారు. ఈ నేపథ్యంలో ములాయంను అఖిలేష్ కలుసుకోవడంతో 'రాజీ' కుదిరిందనే ఊహాగానాలకు తావిస్తోంది. ఫిబ్రవరి 11న యూపీలో పోలింగ్ మొదలవుతుంది. ఏడు విడతల పోలింగ్ ప్రక్రియ మార్చి 8వ తేదీతో ముగుస్తుంది.
newdhilly: uttarapradesloni samajwadi party rendu vargaalugaa vidipoyi party gurtu 'saikil'nu tamake ketayinchalantu claim chestundatamto atoito telchenduku ennikala sangham siddhamaindi. ee nela 13na mulayam, akhilesh vargaalu tama mundu hajarai vaari vaadanalu vinipinchaalani aadesinchindi. iruvargaala vaadanalu vinna tarvaata gurtu evariki ketayinchalanna daanipai eesee nirnayam teesukutundi. samajwadi paartiiloo aadhipatya poru koddirojulugaa antakantakuu perugutuu eeseeki firyaadu chesenta varakuu vellindi. ayithe gatha rendu rojula parinaamaalanu batti chuste ennikala varakuu sardukupoye dhorane pradarsinchenduku, asale vibhedalelevani kottiparesenduku rendu vargaalu samaayattamavutunna sanketaalu kanipistunnaayi. mangalavaaram udayam mulayam sing yaadavnu akhilesh kalusukunnaru. deeniki mundu roje akhileshtho vibhedaalu levantu mulayam sing yadav prakatinchaaru. mukhyamantri abhyarthi kuudaa akhileshenani prakatinchaaru. ee nepathyamlo mulaayamnu akhilesh kalusukovadamto 'raji' kudirindane oohaagaanaalaku tavistondi. fibravari 11na upilo poling modalavutundi. edu vidatala poling prakriya marchi 8va teedeetho mugustundi.